Diari Oficial de la Generalitat Valenciana


Sumari del DOGV 9455, del 24-10-2022 (2022/9628)

Información publica de la aprobación definitiva del proyecto de reubicación de fincas, para obtención de parcela para centro de dia.
------------------------------------------------------------------------------------------------------------------------------------

### Dades del document

Número de DOGV
:   9455

Data del DOGV
:   24-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9628


Data del document
:   17-10-2022

Organisme emissor
:   Ajuntament de Traiguera

Tipus de document
:   Anunci

Descriptors 

:   * Traiguera
    * administració local
    * pla d'urbanisme

Información publica de la aprobación definitiva del proyecto de reubicación de fincas, para obtención de parcela para centro de dia. [2022/9628]  
Es publica per al coneixement general l'aprovació definitiva del projecte reubicació de finques per a obtenció de parcel·la per a centre de dia:  
  
«Resolució d'alcaldia  
Vistes les actuacions relatives a la implantació d'un centre de dia en el municipi de Traiguera i a la vista de la modificació puntual per a l'obtenció d'una parcel·la amb destinació equipament, s'ha fet necessària una redistribució de les parcel·les existents en l'àrea, algunes de titularitat municipal i altres de titularitat privada. Per això, després de negociacions amb aquests últims, s'ha obtingut una redistribució de les superfícies de la forma que es descriu en el document tècnic elaborat a aquest efecte i que ha estat registrat en data 27.07.2022.  
Quant a la naturalesa jurídica de l'actuació, es tracta d'una redistribució de superfícies pel que fa a les fites però sense minvament ni augment de superfície, i que tampoc precisa compensació econòmica, i compta, a més, amb el consentiment dels propietaris afectats.  
  
Vist el Pla d'infraestructures de serveis socials 2021-2025, de la Conselleria d'Igualtat i Polítiques Inclusives, amb competències en matèria d'infraestructures de serveis socials, mitjançant la presentació de la sol·licitud de la delegació de competències per a la realització de la construcció del centre de dia de Traiguera que roman contemplat en pla esmentat.  
Vist que en data 20 de maig de 2022, per l'alcaldia es dicta provisió mitjançant la qual es disposa que resulta necessari iniciar expedient municipal per a reajustar la delimitació de les propietats d'acord amb l'esborrany de superfícies per a la normalització de finques per a l'obtenció de parcel·la per al centre de dia elaborat per l'arquitecte Jaime Sanahuja Rochera, i traslladar als propietaris afectats aquesta iniciativa acompanyant-los el document corresponent perquè puguin prestar la seva conformitat amb la normalització de finques entre la parcel·la inicial i la parcel·la resultant.  
Vist que en data 27 de juliol de 2022 es dona registre d'entrada a l'esborrany de superfícies de reubicació de finques per a obtenció parcel·la per a centre de dia de juliol de 2022, signat per l'Arquitecte Jaime Sanahuja Rochera i per la lletrada Lidia Navas Esteller.  
Atès que consten en el mencionat expedient les conformitats dels propietaris afectats per la normalització de les finques que hi ha en l'expedient administratiu.  
Vist l'informe jurídic emès per la lletrada Lidia Navas Esteller de data 27 de juliol de 2022.  
Vist que d'acord amb l'informe tècnic de data 28 de juliol de 2022 es conclou que l'actuació de normalització o reubicació de les finques implicades no suposa un augment ni disminució de les superfícies existents, no es produeixen reserves d'aprofitament, s'adequa l'actuació a la normativa urbanística aplicable, i es manté la superfície global de les parcel·les inicials/finals.  
Vist l'informe de Secretaria de caràcter favorable que inclou informe - proposta de resolució de data 28 de juliol de 2022.  
Atès que en data 1 d'agost de 2022 es dicta resolució d'alcaldia per la qual s'acorda iniciar el procediment per a l'aprovació de la proposta de reparcel·lació voluntària mencionada.  
Vist que s'hi acorda sotmetre la proposta de reparcel·lació a informació pública durant el termini d'un mes, mitjançant la publicació en el Diari Oficial de la Generalitat Valenciana, en el tauler d'anuncis de l'Ajuntament i en la seu electrònica d'aquest ajuntament.  
  
Vist que, així mateix, s'acorda notificar als propietaris inclosos en l'àrea reparcel·lable i al Registre de la Propietat de Sant Mateu a l'efecte de l'article 5 de l'RD 1.093/1997.  
Resultant que durant el mencionat període d'audiència no s'han presentat al·legacions a l'avantdit projecte, tal com consta mitjançant certificat expedit en data 20 de setembre de 2022 i que consta en l'expedient.  
Resultant que per part del Registre de la Propietat de Sant Mateu s'han practicat notes marginals a les finques objecte d'aquesta reparcel·lació, tal com consta en els certificats de data 19 de setembre de 2022 que hi ha en l'expedient, a l'efecte de l'article 5 de l'RD 1.093/1997, a excepció de la finca situada al carrer de la Verge del Bon Succés, núm. 18, amb referència cadastral 5835480FC9817K9432KV, per no constar aquesta inscrita en el Registre.  
Per tot això, vist l'informe favorable de Secretaria que inclou informe - proposta de resolució de data 6 d'octubre de 2022, i en virtut de les atribucions que em confereix l'article 21.1 j) de la Llei 7/1985, de 2 d'abril, reguladora de les bases del règim local, resolc:  
  
  
Primer  
Aprovar definitivament el projecte de reubicació de finques per a obtenció de parcel·la per a centre de dia de juliol de 2022.  
  
Segon  
Comunicar la present resolució als titulars interessats.  
  
Tercer  
Comunicar la present resolució al registre de la propietat, als efectes oportuns.  
  
Quart  
Comunicar la present resolució a la Direcció General del Cadastre, Secció Provincial, perquè procedeixi a les alteracions cadastrals d'acord amb el projecte.»  
  
El projecte complet pot consultar-se a través de l'adreça https://traiguera.sedelectronica.es així com en les dependències de l'Ajuntament de Traiguera.  
  
Contra la present resolució, que posa fi a la via administrativa, pot interposar alternativament recurs de reposició potestatiu davant l'alcalde d'aquest ajuntament, en el termini d'un mes a comptar de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament recurs contenciós administratiu, davant el Jutjat Contenciós Administratiu de Castelló de la Plana, en el termini de dos mesos, a comptar de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la Jurisdicció contenciosa administrativa. Si s'optés per interposar el recurs de reposició potestatiu no podrà interposar recurs contenciós administratiu fins que aquell sigui resolt expressament o se n'hagi produït la desestimació per silenci. Tot això sense perjudici que es pugui interposar qualsevol altre recurs que pogués estimar més convenient al seu dret.  
  
  
Traiguera, 17 d'octubre de 2022.- L'alcalde: Javier Ferrer Bort.